மாயாவதியின் நடவடிக்கைகளைப் பலரும் குறை கூறலாம். பிற்போக்குத்தனமானவர் என்று அவரை விமர்சிக்கலாம். ஆனால் மாயாவதிக்குத் தெரியும், அரசியலில் என்ன செய்தால் என்ன நடக்கும் என்று. அதனால்தான் எத்தனை விமர்சனங்கள் வந்தாலும் தனது முடிவுகளில் உறுதியாக இருக்கிறார். கட்சியில் உள்ள கோஷ்டிகள், கீழ்நிலைத் தலைவர்கள், அதிகாரத் தரகர்கள், ஆலோசகர்கள் என எவர் நினைத்தாலும் மாயாவதியின் முடிவில் தலையிட முடியாது. பின்வாங்க வைக்கவும் முடியாது. அதுதான் மாயாவதியின் பலம்.